Suresh 117 Views RELIANCE
పన్నుల చెల్లింపులోను రిలయన్స్‌ దిగ్గజమే!
ముంబయి, ఆగస్టు 15: రిలయన్స్‌ ఇండస్ట్రీస్‌ దేశంలోనే అత్యధికంగా పన్నులు చెల్లించిన సంస్థగా నిలిచింది. గడచిన పదేళ్లుగా కంపెనీ రూ.2.88 లక్షలకోట్ల రూపాయలు ప్రభుత్వ ఖజానాకు సమకూరుస్తు న్నది. ముఖేష్‌ అంబానీ ఆధ్వర్యంలోని రిలయన్స్‌ గడచిన ఐదేళ్లలో 3.30లక్షల కోట్లను పెట్టుబడులుపెట్టింది. ఒక్క జియో ఇన్ఫోకామ్‌లోనే రూ.2 లక్షలకోట్లు పెట్టుబడులు పెట్టింది. రిలయన్స్‌ అంతేకాకుండా 1.30లక్షల కోట్లు ఇంధన, మెటీరియల్స్‌ బిజినెస్‌లలో పెట్టుబ డులు పెట్టింది. 5.7 బిలియన్‌ డాలర్లు అమెరికా షేల్‌గ్యాస్‌లో పెట్టుబడులుపెట్టింది. రిలయన్స్‌ గ్రూప్‌ మొత్తంగా 2.5 లక్షలమంది ఉద్యోగులను నియమించుకుంది. అంతేకాకుండా సుమారు 50 లక్షలమంది కి ప్రత్యక్షంగాను పరోక్షంగాను జియోద్వారా ఉపాధి కల్పిస్తున్నది. రిలయన్స్‌ ఎగుమతి ఉత్పత్తులు రూ.16.8లక్షల కోట్లుగా ఉన్నాయి. గడచిన పదేళ్లలో ఈమొత్తం 262 బిలియన్‌ డాలర్లుగా అంచనా వేస్తున్నారు. రిలయన్స్‌ ఫౌండేషన్‌ పరంగా దేశంలో అతిపెద్ద కార్పొరేట్‌ సామాజిక విభాగంలో వ్యయం చేస్తున్న కంపెనీగా నిలిచింది. గడచిన ఐదేళ్లలో రిలయన్స్‌ ఫౌండేషన్‌ 3150 కోట్ల రూపాయలను సిఎస్‌ఆర్‌ కార్యకలాపాలకు వెచ్చింది. అంటే నికరలాభాల్లో రెండుశాతం వెచ్చించినట్లు కంపెనీ వర్గాలు చెపుతున్నాయి.